b'\n_START_ARTICLE_\nImpedanca\n_START_PARAGRAPH_\nImped\xc3\xa1nca (oznaka Z) je elektrotehni\xc5\xa1ka in fizikalna koli\xc4\x8dina, ki meri, kako in koliko se porabnik upira elektri\xc4\x8dnemu toku, \xc4\x8de nanj priklju\xc4\x8dimo elektri\xc4\x8dno napetost. Impedanca je posplo\xc5\xa1itev pojma elektri\xc4\x8dne upornosti na primere, ko se elektri\xc4\x8dni tok in napetost razlikujeta v fazi. Mednarodni sistem enot predpisuje za impedanco sestavljeno enoto ohm. Izraz je julija 1886 skoval Oliver Heaviside.'